text: সা রে গা মা পা একটি ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান। এটি ১৯৯৫ সালে জি টিভিতে সা রে গা মা হিসাবে প্রচার শুরু করেছিল। এটি ভারতের প্রবীণতম চলমান একটি সঙ্গীত আপাতবাস্তব অনুষ্ঠান।
  
  ধারাবাহিকের ইতিহাস 
  অনুষ্ঠানটির প্রথম পর্ব ১৯৯৫ সালের ১ মে প্রচারিত হয়েছিল এবং সোনু নিগম পর্বটিতে উপস্থাপনা করেছিলেন। ২০০০ সালে অনুষ্ঠানটিতে উপস্থাপনা করেছিলেন বাঙ্গাস ভ্রাতৃদ্বয়, সরোদ-বাদক আমজাদ আলি খানের ছেলে আমান আলি বাঙ্গাস এবং আইয়ান আলি বাঙ্গাস। ২০০২ থেকে শান অনুষ্ঠানটি উপস্থাপনা শুরু করেছিলেন। ২০০৫ সাল অবধি অনুষ্ঠানটি এমন একটি নিয়ম অনুসরণ করত, যেখানে সঙ্গীতের ক্ষেত্রে বিশেষজ্ঞরা প্রতিযোগীদের বিচার করতেন এবং তাদের স্কোর করতেন। সা রে গা মা পা চ্যালেঞ্জ ২০০৫-এর আগমনের পরে নিয়মটি পরিবর্তিত হয়ে বিচারকদের বিভিন্ন দলের পরামর্শদাতা হিসাবে পরিচয় করিয়েছিল এবং স্কোরিং মূলত জনগণের ভোটের উপর অধীনস্থ করা হয়েছিল। শান অনুষ্ঠানটির উপস্থাপনা থেকে সরে গেলে পুরাব কোহলি, মনীষ পল, করণ সিং রাঠোর, অর্চনা জানি, বিপুল রায়, জয় সনি, এমনকি শিশু উপস্থাপক ধৈর্যা সোরেচা ও আফশা মুসানী অনুষ্ঠানটিতে উপস্থাপনা করেছিল। পরবর্তী মরশুমগুলিতে উপস্থাপনার করার ক্ষেত্রে সর্বাধিক বিশিষ্ট নামগুলির মধ্যে ছিল জাভেদ আলী এবং বর্তমান উপস্থাপক আদিত্য নারায়ণ।
  
  অনুষ্ঠানটির গুজরাটি, মারাঠি, বাংলা, কন্নড়, পাঞ্জাবী, তামিল, তেলুগু এবং মালয়ালমের মতো একাধিক আঞ্চলিক সংস্করণও রয়েছে।
  
  তথ্যসূত্র 
  
  বিষয়শ্রেণী:ভারতীয় আপাতবাস্তব টেলিভিশন অনুষ্ঠান
  বিষয়শ্রেণী:সা রে গা মা পা
title: সা রে গা মা পা